Melisse di Marcianopolis

Melisse di Marcianopolis  ( 28 Fevrâr 126 -  Bresse di Milan, 16 Setembar 157 Marcianopolis) e jere une sante martire des tradizions cristianis dal sécul II . Daûr la liende, e jere une missionarie da penisule taliane e e varès vivût a Marcianopolis cu la mission di evangelizâ altris popolazions de Tracie, la regjon dulà che e si cjatave la citât, che al timp e jere controlade dal governadôr Antioc. Jê e fo martirizade di lui lunc de persecuzion dal imperadôr Antonin Pio. La sô fieste liturgjiche e je celebrade ai 16 di Setembar de glesie catoliche .

 Biografie 

Melisse e jere une cristiane devote che e viveve te citât di Marcianopolis, stant che e jere stade mandade come missionarie, secont la tradizion, di tieris lontanis. E vignive de Italie, de citât di Bresse di Milan, o forsit di un puest dongje, come Berghem o ancje Milan. In chel timp, il governadôr de provincie al jere Antioc, un persecutôr dai cristians. Cuant che Antioc al capì la fede inflessibil e viodint che la sô ativitât missionarie e la sô predicjazion fervent e veve convertît tancj pagans al cristianisim - al ordenà il so arest imediat, considerant che e jere une menace pal ordin religjôs e politic imponût de adorazion dai dius romans . 

In ogni câs, il tentatîf al à vût consecuencis negativis. La sante no dome e resistè a dutis lis formis di manipolazion, ma e convertì ancje la femine di Antioc al cristianisim, insiemi cun altris feminis dal cercli pagan. La femine che e veve vût il compit di puartâ Melisse inte idolatrie e fo trasformade de veretât dal Vanzeli, deventant une dissipele di Crist . Lis dôs feminis a scomençarin a lavorâ in mût segret a pro de fede cristiane, evangelizant e convertint altris pagans, dutis sot il risi costant di persecuzion . 

Cuant che Antioc al scovierzè che la sô femine e veve cjapât dentri il cristianisim, al si inrabià cun violence. Stant che l’episodi al jere un afront a sô autoritât e une menace direte al ordin imperiâl, al ordenà la esecuzion imediade di dutis i dôs. Duncje, Sante Melisse e la femine dal governadôr a forin decapitadis, sigilant la lôr testemoneance di fede cul martiri. Melisse, cuntun fiât inflessibil, e cjaminà viers la sô muart come une che e cjamine viers la glorie, cjapant la corone eterne riservade ai sants martîrs. 

Cualchi timp dopo, un cristian macedoni di non Acaci, passant traviers di Marcianopolis par la sô patrie, al capì che lis relicuis sacris di Sante Melisse no jerin stadis sepelidis. Comovût di pietât e zel, al si svicinà al governadôr e al domandà il permès di puartâ il cuarp de sante cun lui, cun l’intenzion di sepulile cun onôr te sô regjon. Antioc, no cognossint la sô vere intenzion, al permetè a Acaci di cjapâ il cuarp.

Acaci al metè cun atenzion i rescj di Sante Melisse intun tronc e al partì subit par mâr. Dut câs, intant dal viaç, al si inmalà e al murì. La nâf dulà che al jere daûr a viazâ si cjadave intun promontori su la isule di Lemnos, e li, i siei compagns di viaç, rispietant i desideris dal difunt, a àn sepolt lis relicuis de sante. Il stes Acáci, che al veve mostrât cussì tant amôr e riverence pai martîrs di Crist, al fo sepolt dongje de tombe di Sante Melisse.

Duncje, la memorie di Sante Melisse e di Acaci e reste vive inte tradizion cristiane come esempli di fedeltât, zel apostolic e devozion inflessibil. La lôr storie e rapresente no dome il trionf de fede su la persecuzion, ma ancje il podê de veretât evangeliche buine di trasformâ i cûrs ancje dentri des struturis di podê paganis dal Imperi roman. 

Categorie:Religjon
Categorie:Catolicisim
Categorie:Sants
Categorie:Italie